Први велики успех у каријери остварила је на Европском јнуиорском првенству у Ходмезевашархељу 2016, где је поред освојене златне и сребрне медаље у тркама на 1500 и 800 метара слободним стилом, успела да у краћој трци исплива квалификационо време за наступ на ЛОИ 2016. у Рију. Наступ на Олимпијади у Рију је уједно био и њен дебитантски у сениорској конкуренцији на међународној сцени, а своју једину трку у којој је учествовала, ону на 800 слободно, завршила је на 24. месту у конкуренцији 27 такмичарки. У децембру исте године је по први пут наступила и на Светском првенству у малим базенима одржаном у Виндзору.